Партиен агитатор е по време на Балканската и Първата световна война. След края на Първата световна война (1914 – 1918 г.) завежда психоневрологичното отделение в Александровската болница в София. Уволнен е от болницата през 1920 г. заради комунистическите му убеждения. Член-основател и секретар е на Комунистическия съюз на медико-санитарните работници (ноември през 1919 г.), секретар и редактор е (1920 – 1923 г.) на вестник „Медико-санитарен работник". Под негово ръководство към съюза се основава студентска секция. Участва в подготовката на Септемврийското въстание 1923 г.. Арестуван е през септември 1923 г. През 1923 г. лекарският му кабинет в жилището му е ползван и като удобно прикритие за нелегални партийни срещи.